CELEX: 62009CN0016
Language: lv
Date: 2009-01-15 00:00:00
Title: Lieta C-16/09: Lūgums sniegt prejudiciālu nolēmumu – izteikts ar Bundesfinanzhof (Vācija) 2009. gada 15. janvāra rīkojumu – Gudrun Schwemmer/Agentur für Arbeit Villingen-Schwenningen – Familienkasse

18.4.2009   
            
            
               LV
            
            
               Eiropas Savienības Oficiālais Vēstnesis
            
            
               C 90/7
            
         Lūgums sniegt prejudiciālu nolēmumu – izteikts ar Bundesfinanzhof (Vācija) 2009. gada 15. janvāra rīkojumu – Gudrun Schwemmer/Agentur für Arbeit Villingen-Schwenningen – Familienkasse
   (Lieta C-16/09)
   2009/C 90/11
   Tiesvedības valoda – vācu
   
      Iesniedzējtiesa
   
   
      Bundesfinanzhof
   
   
      Lietas dalībnieki pamata procesā
   
   
      Prasītāja: Gudrun Schwemmer
      
   
   
      Atbildētāja: Agentur für Arbeit Villingen-Schwenningen – Familienkasse
   
   
      Prejudiciālie jautājumi
   
   
               1)
            
            
               Vai Padomes 1971. gada 14. jūnija Regulas (EEK) Nr. 1408/71 par sociālā nodrošinājuma sistēmu piemērošanu darbiniekiem un viņu ģimenēm, kas pārvietojas Kopienā (1), 76. panta 2. punkta noteikums ir attiecīgi piemērojams Padomes 1972. gada 21. marta Regulas (EEK) Nr. 574/72, ar kuru nosaka īstenošanas kārtību Regulai Nr. 1408/71 (2), 10. panta 1. punkta a) apakšpunktam gadījumos, kad viens no vecākiem, kurš ir tiesīgs saņemt pabalstu, nav iesniedzis pieteikumu par viņam nodarbinātības valstī maksājamiem ģimenes pabalstiem?
            
         
               2)
            
            
               Gadījumā, ja Regulas Nr. 1408/71 76. panta 2. punkts ir attiecīgi piemērojams: uz kādiem rīcības brīvības apsvērumiem pamatojoties, par ģimenes pabalstiem atbildīgā dzīvesvietas valsts kompetentā institūcija var piemērot Regulas Nr. 574/72 10. panta 1. punkta a) apakšpunktu tā, it kā pabalsti nodarbinātības valstī ir tikuši piešķirti? Vai brīvību prezumēt ģimenes pabalstu saņemšanu nodarbinātības valstī var ierobežot, ja persona, kas ir tiesīga tos saņemt, nodarbinātības valstī viņai pienākošos ģimenes pabalstus apzināti nav pieprasījusi, lai kaitētu personai, kas dzīvesvietas valstī ir tiesīga saņemt bērna pabalstu?
            
         
      (1)  OV L 149, 2. lpp.
   
      (2)  OV L 74, 1. lpp.